Burkina Faso
Burkina Faso (entinen Ylä-Volta) on sisämaavaltio Länsi-Afrikassa. Sen rajanaapureita ovat Norsunluurannikko, Mali, Niger, Benin, Togo ja Ghana. Maan nimi tarkoittaa paikallisilla mooren ja dioulan kielillä ”vapaiden ihmisten maata”. Nykyisen nimensä Burkina Faso sai 4. elokuuta 1984, aiemmin sitä kutsuttiin nimellä Ylä-Volta. Nykyisin maasta on käytössä myös nimi Burkina.
Sahel (Burkina Faso)
Vuonna 2001 perustettuun alueeseen kuuluu neljä provinssia: Séno, Soum, Oudalan ja Yagha. Ne käsittävät yhteensä 26 departementtia, neljä kaupunki- ja 22 maalaiskuntaa ja 556 kylää. Hallinnollinen keskus on Dori.